b'\n_START_ARTICLE_\nMo\xc5\xa1ovce\n_START_SECTION_\nHist\xc3\xb2ria\n_START_PARAGRAPH_\nHi ha molts monuments hist\xc3\xb2rics que daten de fa m\xc3\xa9s de 770 anys. La primera vegada que es mencion\xc3\xa0 la vila fou en un document donat pel rei Andreu II. Origin\xc3\xa0riament Mo\xc5\xa1ovce estava format per dues parts: Machyuch, que es trobava l\'empla\xc3\xa7ament actual de Star\xc3\xbd Rad, i Terra Moys, que don\xc3\xa0 al poble el seu nom actual, ocup\xc3\xa0 la vila del present Vidrmoch. I a causa del nom de la segona part, que significa "la terra de Moj\xc5\xa1", es creu que tot el poble pertanyia al senyor Moj\xc5\xa1, el nom del qual podria ser una abreviaci\xc3\xb3 del nom eslau Mojtech (semblant als noms Vojtech o Mojm\xc3\xadr). Durant la hist\xc3\xb2ria, el nom del poble ha patit moltes variacions: Mossovych, Mosocz, Mossowecz... fins a arribar a l\'actual Mo\xc5\xa1ovce._NEWLINE_La vila desenvolup\xc3\xa0 a partir del segle XIV com un poble amb privilegis, subordinat al castell reial de Blatnica. L\'any 1527 pass\xc3\xa0 a ser possessi\xc3\xb3 de la fam\xc3\xadlia R\xc3\xa9vay, que suprim\xc3\xad els privilegis del poble de Mo\xc5\xa1ovce durant gaireb\xc3\xa9 400 anys._NEWLINE_Al passat Mo\xc5\xa1ovce era un centre important d\'arts de la regi\xc3\xb3 de Turiec. Els artesans i les seves arts es desenvoluparen r\xc3\xa0pidament. Com a resultat, al poble hi havia aproximadament uns quinze gremis actius.'